stanford-oval/wikipedia huggingface dataset:
Susan Collins

| Susan Collins |
| --- | --- |

Yhdysvaltain senaattori Mainesta
 1997-01-033. tammikuuta 1997– Yhdessä Angus Kingin kanssa  
Edeltäjä:  William Cohen
Henkilötiedot
Syntynyt: 7. joulukuuta 1952 (ikä 71) Caribou, Maine, Yhdysvallat
Puoliso:  Thomas Daffron
Tiedot
Puolue:  Republikaanit
Aiheesta muualla
www.collins.senate.gov
Susan Margaret Collins (s. 7. joulukuuta 1952 Caribou, Maine, Yhdysvallat) on yhdysvaltalainen republikaanipuolueen poliitikko. Hän on edustanut Mainea Yhdysvaltain senaatissa vuodesta 1997 lähtien.
Collins opiskeli St. Lawrencen yliopistossa ja työskenteli kaksitoista vuotta senaattori William Cohenille. Mainen vuoden 1994 kuvernöörinvaaleissa Collins oli republikaanipuolueen ehdokas, mutta hävisi sitoutumattomalle Angus Kingille. Collinsia pidetään maltillisena republikaanisenaattorina yhdessä Alaskan Lisa Murkowskin kanssa. Usein he äänestävät samalla tavalla ja tulevat hyvin toimeen demokraattiedustajien kanssa. Lisäksi Collins kannatti "kyllä" jokaista demokraattipresidentti Barack Obaman ehdottamaa korkeimman oikeuden tuomariehdokasta.
Varhainen elämä ja koulutus

Collins syntyi pieneen Cariboun kylään Mainen osavaltiossa 7. joulukuuta 1952. Collinsin suku on pyörittänyt puutavaraliikettä Mainessa vuodesta 1844. Collins toimi high schoolinsa oppilaskunnassa puheenjohtajana. Collins opiskeli  St. Lawrencen yliopistossa New Yorkissa ja valmistui vuonna 1975. Collins lainsäädännöllisenä avustajana Mainen senaattori Wiliam S. Cohenille vuosina 1975–1987.
Poliittinen ura

12 vuoden toimikauden jälkeen senaattori William S. Cohenin apulaisena Collins palasi Washingtonista Maineen, ja toimi Mainen kuvernöörin, John McKernanin kabinetin sihteerinä 1987. Vuonna 1992 presidentti George H. W. Bush nimitti Collinsin Uuden Englannin pienyritysviraston paikalliseksi johtajaksi. Vuonna 1994 Collins pyrki ensimmäisenä naisena Mainen osavaltion kuvernööriksi, mutta hävisi vaalit. Vuonna 1996 Collins oli ehdolla senaattoriksi ja voitti vaalit.
Senaattorina

Collinsia on pidetty keskustalaisena republikaanina ja on vaikutusvaltainen senaatin jäsen.
 Dick Lugarin perustaman Bipartisan Indexin mukaan Collins oli vuonna 2017 senaatin äänestyksissä useimmiten puoluerajojoja ylittävä senaattori. Naistenlehti Ellen mukaan Collins oli vuonna 2014 Washington DC:n kymmenen vaikutusvaltaisimman naisen joukossa. Collins oli ainoa republikaani, joka äänesti Amy Coney Barrettin nimitystä vastaan. Collins on uudelleenvalittu ja voittanut vaalit 2002, 2008, 2014 ja 2020. Collinsin nykyinen kausi päättyy 3. tammikuuta 2027.
Näkemyksiä

Collins on kutsunut itseään maltilliseksi republikaaniksi. Häntä on myös kutsuttu liberaaliksi republikaaniksi. New York Timesin mukaan Collins oli vuonna 2017 senaatin republikaaneista ideologisesti liberaalein. GovTrackin mukaan hän on maltillisin republikaanisenaattori. Sivuston mukaan Collins oli 2018 vasemmistolaisempi kuin kaikki muut republikaanit, sekä neljä demokraattia.
Käännös suomeksi
Sömmerda

| Sömmerda |
| --- | --- |
 Sömmerdan raatihuone
 vaakuna
 Sömmerda
 Koordinaatit: 51°10′N, 11°7′E 
Valtio:  Saksa
Osavaltio:  Thüringen
Piirikunta:  Sömmerda
Pinta-ala:  
 – Kokonaispinta-ala:  87,6 km²
Korkeus:  138 m
Väkiluku (2019):  18 947
 – Väestötiheys:  216 as./km²
Postinumero:  99610
Suuntanumero(t):  03634
 
 www.soemmerda.de 
Infobox OKVirheellinen NIMI-arvo: 
Sömmerdan sijainti Sömmerdan piirikunnassa. Pienemmässä kuvassa piirikunnan sijainti Thüringenin osavaltiossa.
Sömmerda on kaupunki Thüringenin osavaltiossa keskisessä Saksassa. Se on piirikuntansa hallintokaupunki. Kaupungissa on sähköteknistä teollisuutta ja useita keskiaikaisia rakennuksia.
Maantiede

Sömmerda sijaitsee Thüringenin pohjoisosassa Thüringeninmetsän koillispuolella. Se on osa Thüringenin allasta (Thüringer Becken), jonka pinta-ala on noin 2 700 neliökilometriä. Kaupungin halki keskustan länsipuolitse virtaa 192-kilometrinen Unstrut-joki, joka on Saalen läntinen sivujoki. Saale puolestaan virtaa pohjoiseen kohti Elbeä. Sömmerdan etäisyys Erfurtista on runsaat 20 kilometriä pohjoiskoilliseen, Jenasta noin 40 kilometriä luoteeseen ja Leipzigista noin 90 kilometriä länsilounaaseen.
Suurin on Sömmerdan väestöstä asuu varsinaisen Sömmerdan alueella. Sömmerdaan liitettiin 1990-luvulla maalaiskunnat Frohndorf, Leubingen, Orlishausen, Schallenburg ja Tunzenhausen. Rohrborn ja Wenigensömmern oli liitetty Sömmerdaan 1974 ja Stödten Leubingeniin 1961. Koillinen osa-alue Schillingstedt oli itsenäinen kunta vuoteen 2018.
Historia

Sömmerdan alueella on ollut jatkuvaa asutusta ajanlaskun alusta lähtien. Ensimmäinen asiakirjamaininta paikkakunnasta on vuodelta 876. Nimi saattaa palautua suota tarkoittaviin yleisnimiin Sumpf ja Moor. Fuldan luostari oli merkittävä vaikuttaja Sömmerdassa varhaiselta keskiajalta uuden ajan alkuun. Kaupunkioikeudet Sömmerda lienee saanut 1350-luvulla. Kolmikymmenvuotinen sota (1618–1648) oli tuhoisa: kaupunki kärsi paitsi sotatoimista, myös ryöstelystä ja kulkutaudeista. Sömmerda kuului vuosisatoja Mainzin vaaliruhtinaskuntaan.
Lokakuussa 1806 Sömmerdan itäpuolella käytiin Jenan–Auerstedtin taistelu, minkä jälkeen Sömmerda kuului Erfurtin ruhtinaskuntaan, joka oli suoraan Ranskan keisarin alainen. Ruhtinaskunta liitettiin Preussiin 1810-luvulla. Sömmerdassa syntynyt liikemies ja keksijä Johann Nikolaus von Dreyse (1787–1867) oli merkittävä tekijä kaupungin teollistumisessa 1800-luvulla. Rautatieverkkoon Sömmerda liitettiin 1874.
Yhdysvaltain joukot miehittivät Sömmerdan huhtikuussa 1945, mutta kaupunki joutui jo seuraavana kesänä Neuvostoliiton vaikutuspiiriin ja siten osaksi tulevaa Saksan demokraattista tasavaltaa. Sömmerda ei juuri kärsinyt toisesta maailmansodasta. DDR:n aikana Sömmerdan väkiluku kasvoi, ja kaupungin teollisuutta kehitettiin. Saksojen yhdistymisen jälkeen teollisuus ajettiin alas ja tilalle rakennettiin uutta. Sömmerdan väkiluku väheni 2010-luvulle saakka.
Sömmerdan vanhin säilynyt rakennuskanta on 1300-luvun lopulta: kaupunginportti Erfurter Tor ja kuusi kaupunginmuuriin kuuluvaa tornia. Sömmerdan kirkkoja ovat muun muassa St. Petri ja St. Bonifatius 1400-luvulta. Jälkimmäisen vieressä sijaitsee renessanssihenkinen raatihuone 1530-luvulta.
Talous ja liikenne

Sömmerdan tärkein teollisuuden ala on sähköteollisuus. Saksojen yhdistymisen jälkeen sosialistinen teollisuus deaktivoitiin ja tilalle rakennettiin ajanmukaista teollisuutta. DDR:n suurimmalla tietokoneiden valmistajalla Kombinat Robotronilla oli tuotantolaitos Sömmerdassa.
Sömmerdan rautatieasema, Bahnhof Sömmerda, sijaitsee rataosuudella Sangerhausen–Erfurt. Aseman kautta kulkee myös rataosuus Straußfurt–Großheringen. Sömmerdan halki kulkee länsi–itäsuuntainen Bundesstraße 176 ja lounais–koillissuuntainen moottoritie BAB 71. Sömmerdan alueella kulkee 191-kilometrinen pyörätie Unstrut-Radweg.
Aiheesta muualla

Sömmerda, Thüringen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Sömmerda
Weißenseer Straße
Käännös suomeksi
Söndag i sängen

| Söndag i sängen Bo Kaspers Orkester |
| --- | --- | --- |

Studioalbumin tiedot
 Äänitetty : 1993
 Julkaistu: 25. marraskuuta 1993
 Tuottaja(t): Michael Malmgren
 Tyylilaji: jazz, pop
 Kesto: 36.21
 Levy-yhtiö: Sony Music Entertainment (Cupol ‎– 472917 2)
Bo Kaspers Orkesterin muut julkaisut
|   | Söndag i sängen 1993 | På hotell 1994 |
Söndag i sängen on ruotsalaisen popjazzyhtye Bo Kaspers Orkesterin ensimmäinen albumi, joka julkaistiin vuonna 1993 levymerkillä Cupol.
Kappaleet

Kaikki kappaleet kirjoittanut Bo Kaspers Orkester, ellei toisin mainita.
Det går en man omkring i mina skor – 2.37
Söndag i sängen – 3.13 (säv. Bo Kaspers Orkester, san. Wille Crafoord)
Köpenhamn – 4.14
Kyss mej – 4.03
I botten på glaset – 3.51
Hål – 3.09 (säv. Bo Kaspers Orkester, san. David Shutrick)
Under balkongen – 3.44
Simtur – 3.14 (säv. Bo Kaspers Orkester, san. Wille Crafoord)
Hennes syster sa – 4.30
Jorden snurrar – 3.46
Kokoonpano

Bo Kasper – laulu
Lars Halapi – kitara
Fredrik Dahl – rummut
Michael Malmgren – basso
Mats Asplén – piano, urut
Peter Asplund – trumpetti
Per Johansson – saksofoni
Anders G. Karlsson – pasuuna
Anders Åstrand – vibrafoni
Niklas Medin – Fender Rhodes (Hennes syster sa)
Malando Gassarna – congarummut
Gurra G – scratch
Bizkvartetten (Per Ola Lindgård, Ronnie Sjökvist, Jakob Ruthberg ja Patrik Harrysson)
Arviot

Allmusic:
Aiheesta muualla

Söndag i sängen discogs.com -sivustolla
Taljatunturi

Taljatunturi (ven. Тальятунтури) on tunturi Nikelin kunnassa Petsamon piirissä Murmanskin alueen luoteisosassa Venäjällä. Se sijaitsee Paatsjoen itäpuolella Porojärven ja Laukkajärven välissä Suomen Neuvostoliitolle luovuttaman entisen Petsamon kunnan länsiosassa. Tunturi on 325 metriä korkea. Tunturin eteläpuolella on Suortitunturi.
Syberia III

| Syberia III |
| --- | --- |

Kehittäjä:  Anuman Interactive
Julkaisija:  Microïds
Jakelija:  Steam, GOG.com, Humble Store, Nintendo eShop, Microsoft Store, itch.io ja PlayStation Store
Tuottaja:  Elliot Grassiano
Suunnittelija:  Benoît Sokal
Käsikirjoittaja:  Benoît Sokal
Säveltäjä:  Inon Zur
Pelisarja:  Syberia
Pelimoottori:  Unity
Julkaistu:  EU 20 huhtikuuta 2017NA 25 huhtikuuta 2017
Lajityyppi:  seikkailu
Pelimuoto:  yksinpeli
Ikäluokitus:  ESRB: Teini-ikäisille  USK 12 
Alusta:  Microsoft Windows, PlayStation 4, Xbox One, OS X
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK   : 
Syberia III on Microïdsin julkaisema seikkailupeli, joka on jatko-osa peleille Syberia (2002) ja Syberia II (2004). Peli julkaistiin huhtikuussa 2017 Windowsille, PlayStation 4:lle, Xbox Onelle ja OS X:lle.
Pelin suunnittelijana ja käsikirjoittajana jatkoi Benoît Sokal, ja peli jatkaa juristi Kate Walkerin tarinaa. Tarinassa kohdataan myös muita aiemmista osista tuttuja hahmoja. Peli sisältää steampunk-elementtejä.
Pelisarjan neljäs osa Syberia: The World Before julkaistiin vuonna 2022.
Kehitys

Microïds julkisti Syberia III:n vuonna 2009 tarkoituksenaan julkaista peli Windowsille ja PlayStation 3:lle kesällä 2010. Pian ongelmat Sonyn kanssa johtivat siihen, että PlayStation 3 -julkaisun todettiin olevan epätodennäköinen.[lähde? ] Vuonna 2011 Benoît Sokal myönsi, ettei pelin kehitystyö ollut rahoitusvaikeuksien vuoksi edes alkanut. Sokalin toiveena oli käyttää Syberia III:ssa reaaliaikaista 3D-grafiikkaa Assassin’s Creed -pelien tapaan, mikä kuitenkin vaatisi suurta budjettia. Pelisuunnittelija uskoi, että edellisten Syberia-pelien pelimoottorin käyttäminen johtaisi Syberia III:n kaupalliseen epäonnistumiseen.
Marraskuussa 2012 Microïds paljasti Benoît Sokalin käsikirjoittavan Syberia III:n. Elokuussa 2013 pelin julkistettiin olevan kehityksessä. Ensimmäiset kuvakaappaukset pelistä julkaistiin elokuussa 2014.
Vastaanotto

GameSpot antoi pelille arvostelussaan 4/10 kritisoiden muun muassa teknisiä ongelmia.
Aiheesta muualla

Syberia 3 MobyGamesissa (englanniksi)
Virallinen sivusto (englanniksi)
Syberia Facebookissa (englanniksi)
Stephen Wolfram

| Stephen Wolfram |
| --- | --- |

Henkilötiedot
Syntynyt: 29. elokuuta 1959 (ikä 65) Lontoo, Englanti
Koulutus ja ura
Väitöstyön ohjaaja:  Richard D. Field
Tutkimusalue:  matematiikka, fysiikka
Tunnetut työt:  Mathematica
Palkinnot:  MacArthur Fellowship
Aiheesta muualla
www.stephenwolfram.com
Stephen Wolfram (s. 29. elokuuta 1959 Lontoo) on brittiläinen tieteilijä ja tutkija.
Wolfram opiskeli Oxfordin yliopiston Eton Collegessa ja California Institute of Technologyssa. Hän suoritti Caltechissa tohtorin tutkinnon fysiikassa vain 20-vuotiaana. Wolfram on toiminut muun muassa Institute for Advanced Studyn tutkijana. Hän on myös perustanut Wolfram Research -nimisen yrityksen.
Wolfram on tehnyt merkittävää tutkimusta monilla fysiikan aloilla. Lisäksi hän on tutkinut muun muassa soluautomaatteja. Wolfram on kirjoittanut laskennallisia järjestelmiä käsittelevän kirjan A New Kind of Science (2002).
Wolfram on myös tietokoneohjelma Mathematican alkuperäinen kehittäjä, jonka hän kehitti sivutyönään työskennellessään fyysikkona ja matemaatikkona. Hänen nimeään kantaa Wolfram Alpha -hakukone.
Kirjallisuutta

Wolfram, Stephen: A New Kind of Science.  Champaign, Illinois:  Wolfram Media, Inc., 2002.  ISBN 1-57955-008-8.  (englanniksi)
Aiheesta muualla

Kuvia tai muita tiedostoja aiheesta Stephen Wolfram Wikimedia Commonsissa
Stephen Wolfram. (englanniksi)
Wolfram Research. (englanniksi)
A New Kind of Science. (englanniksi)
Take Me Home

Take Me Home voi tarkoittaa seuraavia:
Take Me Home, Sam Jaegerin ohjaama elokuva vuodelta 2011
Take Me Home, Cherin albumi vuodelta 1979
Take Me Home, One Directionin albumi vuodelta 2012
Take Me Home, Sophie Ellis-Bextorin kappale vuodelta 2001
Take Me Home, Cash Cashin kappale vuodelta 2013
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Take Me Home”, voi hakea sivunnimihaulla, laajalla sivunnimihaulla tai tekstihaulla.
Take It Off

| ”Take It Off” Kesha |
| --- | --- | --- |

Singlen tiedot
 Albumilta: Animal
 Julkaistu: 13. heinäkuuta 2010
 Formaatti: digitaalinen julkaisu
 Tuottaja(t): Dr. Luke
 Tyylilaji: dancepop
 Kesto: 03.35
Keshan muut singlet
| ”Your Love Is My Drug” 2010 | ”Take It Off” 2010 | ”We R Who We R” 2010 |
"Take It Off" on Keshan neljäs single hänen debyyttialbumiltaan Animal. Single julkaistiin heinäkuussa 2010. Kappaleesta on tehty kaksi musiikkivideota.
Tai Mo Shan

Tai Mo Shan (kiin.: 大帽山; Jyutping: Dai6mou6 saan1)  on Hongkongin korkein kukkula (956 m merenpinnan yläpuolella). Se sijaitsee suunnilleen Uusien territorioiden maantieteellisessä keskipisteessä.
Tai Mo Shania ympäröi 14,4 neliökilometrin kokoinen Tai Mo Shanin luonnonpuisto, joka perustettiin vuonna 1979.
Kuvia

Tai Mo Shan Road ja Tai Mo Shanin huippu taustalla.
Tai Mo Shan peittyneenä sumuun
Tai Po nähtynä Tai Mo Shanin huipulta.
Aiheesta muualla

Kuvia tai muita tiedostoja aiheesta Tai Mo Shan Wikimedia Commonsissa
Stephen Pearcy

| Stephen Pearcy |
| --- | --- |
 Stephen Pearcy esiintymässä Rattin kanssa Ruotsissa vuonna 2008.
Henkilötiedot
Koko nimi:  Stephen Eric Pearcy
Syntynyt: 3. heinäkuuta 1956 (ikä 68) San Diego, Kalifornia, Yhdysvallat
Kansalaisuus:   Yhdysvallat
Ammatti:  laulaja
Puoliso:  Melissa Pearcy (o.s. Reigel)   (1999–2011)
Lapset:  1
Muusikko
Laulukielet:  englanti
Tyylilajit:  hard rock, glam metal
Yhtyeet:  Ratt, Arcade, Vertex
Aiheesta muualla
www.stephen-pearcy.com
  [ Muokkaa Wikidatassa ] [ ohje ]  
Stephen Eric Pearcy (s. 3. heinäkuuta 1956 San Diego, Kalifornia, Yhdysvallat) on yhdysvaltalainen rock-muusikko. Hänet tunnetaan parhaiten rockyhtye Rattin sekä lisäksi Arcaden ja Vertexin laulajana.
Elämä ja muusikon ura > Nuoruus ja Rattin perustaminen

Pearcy ei ollut nuoruudessaan kiinnostunut niinkään muusikon urasta, sillä hän haaveili urasta kiihdytysautojen parissa. Jouduttuaan pyöräilyonnettomuuteen ja sen myötä useaksi kuukaudeksi sairaalahoitoon, Pearcy innostui musiikista toipilasaikanaan, kun hänen ystävänsä toi hänelle lahjaksi kitaran. Pearcy on kuitenkin edelleen ainakin jossain määrin mukana kilpa-autotoiminnassa.
Pearcy perusti yhtyeen nimeltä Mickey Ratt vuonna 1976 San Diegossa. Kokoonpano vakiintui lukuisten miehistönvaihdosten päätteeksi vuonna 1982. Yhtye muutti Los Angelesiin ja sen nimi lyhennettiin muotoon Ratt. Yhtye nousi siihen aikaan kukoistaneen glam metalin kärkinimiksi 1980-luvun ajaksi. Rattin levyjä on myyty pelkästään Yhdysvalloissa noin 15 miljoonaa kappaletta.
Elämä ja muusikon ura > Yhtyeen hajoaminen ja uudet projektit

Rattin menestyksen laskettua 1990-luvun alussa yhtye hajosi alkuvuonna 1992 Pearcyn eroamisen myötä. Pearcy perusti vuonna 1993 rumpali Fred Couryn kanssa yhtyeen nimeltä Arcade, joka julkaisi pari albumia vuosina 1993–1994. Pearcy levytti seuraavaksi nimikkeellä Vicious Delite vuonna 1995, ja seuraavana vuonna hän perusti industrial-vaikutteisen yhtyeen nimeltä Vertex. Ratt jatkoi toimintaansa samana vuonna ja Pearcy palasi mukaan kokoonpanoon, mutta poistui kuitenkin uudestaan jo vuonna 2000. Pearcy totesi VH 1:n ohjelmassa Behind the Music, ettei hän voinut olla yhtyeessä, jonka jäsenten kanssa hän ei tule toimeen.
Elämä ja muusikon ura > Rattin hissiliike ja nykytilanne

Pearcy on julkaissut 2000-luvulla muutaman sooloalbumin levy-yhtiönsä Top Fuel Records kautta. Hänen viimeisin sooloalbuminsa Smash julkaistiin vuonna 2017. Pearcy palasi Rattin kokoonpanoon vuonna 2006, mutta poistui yhtyeestä jälleen vuonna 2014. Yhtye tunnettiinkin 2010-luvulla lähinnä oikeusjutuistaan ja nimen käyttöoikeuksiin liittyneistä riidoistaan. Pearcy on ollut jälleen mukana Rattin toiminnassa vuodesta 2018 lähtien.
Elokuussa 2021 Pearcy paljasti julkisuuteen saaneensa syöpädiagnoosin jo kolme vuotta sitten. Hän sairastaa maksasyöpää, ja tauti on pysynyt kurissa hoitojen ansiosta. Pearcylle oli paljastunut verikokeiden kautta syövän lisäksi myös hepatiitti eli maksatulehdus.
Yksityiselämä

Pearcy julkaisi vuonna 2014 elämäkertansa Sex, Drugs, Ratt & Roll: My Life in Rock, jossa hän kertoo avoimesti muun muassa lukuisista naisseikkailuistaan sekä päihdeongelmistaan. Pearcy avioitui malli Melissa Reigelin kanssa useamman vuoden seurustelun päätteeksi syyskuussa 1999, ja pari erosi vuonna 2011. Heillä on vuonna 1996 syntynyt tytär Jewel.
Takajärvi (Askola)

| Takajärvi |
| --- | --- |
Valtiot:  Suomi 
Paikkakunta:  Askola
Koordinaatit:  60°32′35″N, 25°35′52″E
Järvinumero:  18.021.1.002
Mittaustietoja
Pinnankorkeus:  38,6 m 
Rantaviiva:  2,5 km 
Pinta-ala:  0,18 km² 
 fiTakajärvi 
Takajärvi on järvi Askolan keskustaajaman pohjoispuolella itäisellä Uudellamaalla. Sen pinta-ala on 17,6 hehtaaria. Etäisyys Helsingistä on 54 kilometriä koilliseen ja Porvoosta 17 kilometriä pohjoiseen.
Maantiede

Takajärven pituus etelästä pohjoiseen on noin 700 metriä ja leveys lännestä itään noin 300 metriä. Saaria ei ole. Rannat ovat kulttuurimaisemaa, pohjoisosastaan järvi on soistunut. Etelässä sijaitsee Etujärvi, järviä erottaa noin sata metriä leveä kannas. Etujärvi ja Takajärvi ovat olleet aiemmin yksi järvi, jonka nimi oli Nalkkilanjärvi. Niiden länsipuolella sijaitsee Nalkkilan kylä. Porvoonjoki on kenties aikoinaan virrannut Nalkkilanjärven kautta. Etujärven ja Takajärven korkeustasot ovat edelleen yhtenevät. Etujärven lounaisrannalta lähtee Porvoonjokeen johtava laskuoja.
Takajärven pinta-ala on Ranta10-menetelmällä noin 15 % laajempi kuin Ranta20-menetelmällä. Etujärven pinta-ala on Ranta10-menetelmällä noin 4 % laajempi kuin Ranta20-menetelmällä. Takajärvi on Ranta10-menetelmällä hieman Etujärveä laajempi, Ranta20-menetelmällä Etujärvi on puolestaan hieman laajempi.
Takajärvi (18.021.1.002) kuuluu Vakkolan alueeseen (18.021), joka on kolmannen jakovaiheen vesistö Porvoonjoen vesistössä (18). Toinen jakovaihe on Porvoonjoen keskiosan alue (18.02). Etujärvi ja Takajärvi ovat Vakkolan alueen ainoat yli hehtaarin laajuiset vakavedet.
Aiheesta muualla

ASKOLAN ETU-JA TAKAJÄRVEN PALEOLIMNOLOGINEN TUTKIMUS (pdf) (Arkistoitu – Internet Archive)
Takajärvi

Takajärvi voi tarkoittaa seuraavia maantieteellisiä kohteita:
Asutusnimenä

Takajärvi, Hattula
Takajärvi, Kemi
Vesistönimenä

Takajärvi, järvi Askolassa
Takajärvi, järvi Hattulassa
Takajärvi, järvi Ikaalisissa
Takajärvi, järvi Kemissä
Takajärvi, järvi Kittilässä
Takajärvi, järvi Kokemäellä
Takajärvi, järvi Kuhmoisissa
Takajärvi, järvi Kuusamossa
Takajärvi, järvi Padasjoella
Takajärvi, järvi Ranuan kirkonkylällä
Takajärvi, järvi Ranuan Koukkujärven alueella
Takajärvi, järvi Rovaniemellä
Takajärvi, Valkjärven eteläinen lahti Somerolla
Takajärvi, järvi Suomussalmella
Takajärvi, Valkjärven eteläinen lahti Valkealassa
Kuhan Takajärvi, järvi Ranualla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Takajärvi”, voi hakea sivunnimihaulla, laajalla sivunnimihaulla tai tekstihaulla.
Tališit

| Tališit |
| --- | --- |

Asuinalueet:  Iran: 140 000 — 430 000  Azerbaidžan: 112 000 (2009)
Kielet:  tališin kieli
Uskonnot:  islam (šiialaisuus ja sunnalaisuus)
Tališit tai talyšit ovat iranilaista tališin kieltä puhuva kansa. He asuvat Azerbaidžanin tasavallan kaakkoisosassa ja Iranin luoteisosassa. Uskonnoltaan he ovat muslimeja (šiialaisia ja sunnalaisia).
Tališit ovat Kaukasian muinaista kantaväestöä, joka on keskiajalta lähtien sulautunut azereihin. 1700-luvun puolivälissä Kaspianmeren lounaisrannikolle muodostui itsenäinen Tališin kaanikunta, jonka pääkaupunkina toimi Lənkəran. Vuonna 1802 kaanikunnasta tuli Venäjän protektoraatti ja vuonna 1828 se liitettiin kokonaan Venäjään.
Azerbaidžanissa tališit asuvat Lənkəranin, Lerikin, Astaran ja Masallın piireissä. Azerbaidžanin vuoden 1999 väestönlaskennan mukaan heitä oli 76 800 ja vuoden 2009 väestönlaskennan mukaan 112 000 henkeä. Iranin Gīlānin maakunnassa tališeja arvioidaan olevan noin 100 000.
Perinteisiä elinkeinoja ovat maanviljely, karjanhoito ja silkin tuotanto. Asumukset on tasangolla rakennettu puusta ja vuoristossa kivestä. Perinteinen vaatetus on samankaltainen kuin azereilla. Ruokavalio koostuu riisistä, kasviksista ja maitotuotteista. Patriarkaaliseen elämäntapaan kuuluu naapuriapu, verikosto ja vieraanvaraisuus. Suullinen kansanperinne on lainattu pääosin azereilta.
Aiheesta muualla

Kuvia tai muita tiedostoja aiheesta Tališit Wikimedia Commonsissa
TIETY

TIETY - Tietotyötutkinto on yksi TIEKE Tietoyhteiskunnan kehittämiskeskus ry:n ohjelmistoriippumattomista tutkinnoista. TIETY - Tietotyötutkinnon tavoitteena on edistää tietotyötaitoja työelämälähtöisesti. TIETY - Tietotyötutkinnon suorittaminen edellyttää aina tutkintoon valmistavaan koulutukseen osallistumista. Koulutuksen aikana osallistujille kehittyy paremmat valmiudet kehittää omia sekä organisaatioiden toimintamalleja.
TIETY - Tietotyötutkinnon suorittaneilla on kyky hyödyntää tieto- ja viestintäteknisiä taitoja monipuolisesti, verkottuneesti ja luovasti. Tutkinnossa korostuu perinteisen yksilöllisen tekemisen lisäksi yhteisöllinen toiminta ja tutkinto lisää suorittajien kykyä työskennellä ammatillisissa ryhmissä ja verkostoissa käyttäen tieto- ja viestintäteknologiaa välineenään. Yksi keskeisistä tavoitteista on lisätä tutkinnon suorittajien innovatiivisuutta ja rohkaista heitä soveltamaan uusia tekniikoita omassa työssään.
TIETY - Tietotyötutkinnon esitietovaatimuksena on Kansalaisen @ -kortin tasoisten tietojen ja taitojen hallitseminen. TIETY -Tietotyötutkinto soveltuu monikäyttöisenä erilaisten kohderyhmien koulutuksiin. Koulutusta voidaan toteuttaa esim. henkilöstö- tai työvoimakoulutuksena tai TIETY - Tietotyötutkinto voidaan sisällyttää osaksi muuta koulutusta (esim. toisen asteen ammatilliset tutkinnot). TIETY - Tietotyötutkinnon näyttökokeita voi järjestää vain siihen oikeuden (lisenssin) saanut organisaatio.
TIETY - Tietotyötutkinto koostuu 4 moduulista:
Työ tietoyhteiskunnassa
Yhteistoiminta ja viestintä
Tiedonhaku ja -hallinta
Tietoturva ja tietosuoja
Tutkinto suoritetaan näyttökokein. Moduulien 2–4 näyttökokeet sisältävät koulutuksen aikana tehtäviä yksilö- tai ryhmätöitä ja soveltavan tehtävän. Moduuli 1, Työ tietoyhteiskunnassa, suoritetaan verkossa tehtävänä käsitetestinä. Testausmalli vahvistaa näin tutkinnon lähtökohtia: ymmärtäminen, soveltaminen ja yhteisöllinen tekeminen.
Aiheesta muualla

(Arkistoitu – Internet Archive)